Taijirō Amazawa

Si Taijirō Amazawa (Hapones: 天沢 退二郎 Amazawa Taijirō; Hulyo 21, 1936 – Enero 25, 2023) sarong paratula, paratradusir, asin iskolar na Hapones.

 Biyograpiya 
Namundag sa Tokyo kan Hulyo 21, 1936, si Amazawa nag-adal sa Unibersidad nin Tokyo kaiba si Shigehiko Hasumi.  Poon 1964 sagkod 1966, nagpadagos siya kan saiyang pag-adal sa Unibersidad nin Paris bago nagin paratukdo nin Pranses na literatura medieval na may pokus sa Sagrada na Kopa asin si Haring Arturo.  Siya man sarong paratradusir nin mga makinaadman na poeta, arog ni Chrétien de Troyes, Marie de France, Jean Renart, Rutebeuf, Adam de la Halle, Robert de Clari, Jean de Joinville, Philippe de Commines, Charles Perrault, Julien Gracq, asin François Villon.  Siya an kapwa nagtugdas kan magasin na Kyoku.

Nagkaigwang kabantogan si Amazawa kan 1957 huli sa saiyang biograpiya kan poeta na si Kenji Miyazawa.  Nagpublikar siya nin mga koleksyon nin mga rawitdawit kan mga taon 1960 asin 1970, na an mga huring koleksyon nagin prosaikong rawitdawit.  Kan 1985, siya nagawaran kan Jun Takami Award [ja] para sa Jigoku nite. Kan 2001, siya nagawaran kan Yomiuri Prize sa kategorya nin rawitdawit asin kan Medal of Honor na may Purple Ribbon para sa Yūmei gūrinka. Kan 2009, siya nagin miembro kan Japan Art Academy asin pinaryuhan nin Order of the Sacred Treasure kan sumunod na taon.

Si Amazawa nagadan sa Inage-ku kan Enero 25, 2023, sa edad na 86.